નવી દિલ્હીઃ પાવર લિફ્ટિંગમાં દક્ષિણ એશિયન રમતોત્સવની ગોલ્ડ મેડલ વિજેતા કવિતાદેવીને એમએઈ યંગ ક્લાસિક સ્પર્ધા માટે પસંદ કરવામાં આવી છે અને તે વર્લ્ડ રેસલિંગ એન્ટરટેઇન્મેન્ટ (WWE)ની આ ટૂર્નામેન્ટમાં ભાગ લેનારી પહેલી ભારતીય મહિલા પહેલવાન છે. WWEએ ગઈ કાલે આ અંગેની જાહેરાત કરી હતી. હરિયાણાની કવિતાએ ભૂતપૂર્વ WWE ચેમ્પિયન ધ ગ્રેટ ખલીના માર્ગદર્શનમાં પ્રોફેશનલ પહેલવાનીની ટ્રેનિંગ લીધી છે. WWEમાં મેઈ યંગ ક્લાસિક ટૂર્નામેન્ટનું આયોજન આગામી ૧૩-૧૪ જુલાઈએ ફ્લોરિડાના ઓરલેન્ડોમાં થયું છે. એપ્રિલમાં કવિતાએ WWE દુબઈ ટ્રાઇઆઉટમાં ભાગ લીધો હતો અને પોતાના પ્રદર્શનથી બધાનું ધ્યાન આકર્ષિત કર્યું હતું.